**Tisztelt Közgyűlés!**

Az Önkormányzat 2017. évi költségvetésről szóló 4/2017. (III.7.) önkormányzati rendelet 11. § (11) bekezdése alapján „Városfejlesztési alap” felhasználásáról a Szombathely Megyei Jogú Város Közgyűlésének Gazdasági és Városstratégiai Bizottsága (továbbiakban: Bizottság) dönt, az előirányzatba tartozik a 63.000e Ft összegű képviselői keret.

Alapítványok esetében az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján pénzeszközt átadni kizárólag a Közgyűlés döntése alapján lehet, a támogatáshoz a Gazdasági és Városstratégiai Bizottság döntése mellett közgyűlési jóváhagyás is szükséges, továbbá a 6. § (8) pontja értelmében a pénzügyi elszámolás elfogadásáról a támogatást biztosító önkormányzati szerv dönt.

I.

A korábbi döntések módosítására vonatkozó kérelmek alapján a Gazdasági és Városstratégiai Bizottság 2017. december 11-ei ülésére az alábbi tartalommal előterjesztés került benyújtásra, melyhez a Közgyűlés jóváhagyása szükséges. A Bizottság az előterjesztést megtárgyalta, 402/2017. (XII.11.) GVB számú határozatával jóváhagyta.

* Illés Károly alpolgármester úr – a 2017. évi költségvetésben biztosított „Városfejlesztési Alap- Képviselői keret” terhére a Neumannos Tanulókért Alapítvány (Szombathely, Losonc u. 1.) részére a Neumann János Általános Iskola étkezőjébe tálcatartó kocsi és a hozzávaló tálcák, valamit az ételkiszolgáló pult előtti tálcacsúsztató rács beszerzéséhez a Bizottság 303/2017 (X. 05.) GVB. sz. döntésével 400.000,- Ft-ot biztosított. A Támogatott és Alpolgármester Úr a támogatási cél módosítását kérte, az összeg változatlanul hagyásával. A kérelem alapján az új támogatási cél az ételkiszolgáló pult előtti tálcacsúsztató rács, hűtőszekrény, mikrohullámú sütő, és az ablakcserével összefüggő új függönykarnisok beszerzése.
* Sátory Károly képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére a [Szombathelyi Evangélikus Egyházközség](http://www.szombathely-lutheran.hu/) Szeretetszolgálatáért Alapítvány (9700 Szombathely, Körmendi út 2.) részére a templom előtti kút kialakításának költségeire a Gazdasági és Városstratégiai Bizottság 338/2017. (X. 25.) GVB sz. döntésével 500.000,- Ft-ot biztosított, melyet a Közgyűlés 320/2017. (X. 26.) Kgy. sz. számú határozatával jóváhagyott. A Támogatott és Képviselő Úr együttesen beadott kérelmével, kérte a támogatás átruházásának engedélyezését a Szombathelyi Evangélikus Egyházközség (9700 Szombathely, Körmendi út 2.), mint a templom előtti kút építőjének részére.

II.

Javaslat a „Városfejlesztési alap - Képviselői keret” 2016. évi költségvetésben biztosított, Joskar-Ola Alapítvány részére támogatásként elfogadott összeg pénzügyi elszámolásának elfogadására.

A Joskar-Ola Lakótelepért Alapítvány és Szombathely MJV Önkormányzata között a Bizottság 149/2016. (IV. 8.) GVB számú és 96/2016. (III.29.) GVB számú, a Közgyűlés 162/2016. (IV. 20.). (X. 26.) Kgy. sz., és 170/2016. (IV. 20.) Kgy. számú döntése alapján 2016. június 06-án 70834-9/2016 számon támogatási szerződés jött létre. A támogatási szerződés 4. pontja szerint az önkormányzat 2016. évi költségvetéséről szóló 5/2016. (III.1.) önkormányzati rendelet 18. számú mellékletében meghatározott „Egyéb beruházások” - „Városfejlesztési alap” tételsor terhére egyszeri támogatásként az alábbi összeg került biztosításra.

-500eFt a XVIII. Joskar-Ola Napok Kulturális és Sport Fesztivál 2016 rendezvényen „YO-Kupon” támogatása,

-1.000eFt a Joskar-Ola Lakótelepért Alapítvány, SzMJV Önkormányzata és a SZOMPARK Kft. együttműködésében közterületi játszóterek eszközállományának bővítése,

-2.000eFt a Joskar-Ola Lakótelepért Alapítvány, SzMJV Önkormányzata és a SZOMPARK Kft. együttműködésében a Mikes Kelemen u. 3. sz. tömbépület mellett egy „Rekreációs tornapálya” kialakítása,

-500eFt a Joskar-Ola Lakótelepért Alapítvány kezelésében lévő játszótéren a 2015. évi felújításból kimaradt játszóeszköz felújítására.

Támogatott 2016. október 13-án a 4.000.000.- Ft támogatási összegre vonatkozó pénzügyi elszámolását benyújtotta.

Az Alapítvány elnökének tájékoztatása szerint a szervezet felszámolása tervezett, ezért a kapcsolódó iratok átvizsgálása történt meg. Az átvizsgálás során megállapításra került, hogy a teljes támogatási összeggel a 2. és 3. pont szerint a szervezet elszámolt, azonban az 1. és 4. pontok elszámolása nem a tételhez rendelt összegnek megfelelő. Az Alapítvány elszámolásában az 1. tételhez 303.500.- Ft-ról szóló számlát, a 2. tételhez 137.302.- Ft-ról szóló számlát csatolt. A fennmaradó összeg, 440.802.- Ft, az elszámolásban szereplő további számla alapján a Joskar-Ola Napok lebonyolításához került felhasználásra. Tekintettel arra, hogy Kelemen Krisztián képviselő úr a 2016. március 22-én, képviselői keretének felajánlására vonatkozó kérelmében szerepelt, hogy maradvány összeg esetén a Joskar-Ola napokat kívánja támogatni, továbbá az Alapítvány elektronikus rendszerbe feltöltött kérelmében is ez szerepelt, kérjük az önkormányzati forrásátadásról szóló47/2013. (XII. 4.) önkormányzati rendelet 6. § (8) pontja értelmében az elszámolás elfogadását.

Kérem a Tisztelt Közgyűlést, hogy a Gazdasági és Városstratégiai Bizottság 402/2017. (XII.11.) GVB számú határozatának figyelembe vételével az előterjesztést megtárgyalni, és a határozati javaslatot elfogadni szíveskedjék.

**HATÁROZATI JAVASLAT**

**…./2017. (XII. 14.) Kgy. sz. határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Gazdasági és Városstratégiai Bizottság 402/2017. (XII. 11.) GVB számú határozata alapján a „Városfejlesztési alap - Képviselői keret” 2017. évi előirányzatának terhére, a korábbi döntések módosítására vonatkozóan az alábbiak szerint nyújt támogatást.

* Sátory Károly képviselő úr és a [Szombathelyi Evangélikus Egyházközség](http://www.szombathely-lutheran.hu/) Szeretetszolgálatáért Alapítvány elnökének kérelme alapján jóváhagyja a Gazdasági és Városstratégiai Bizottság 338/2017. (X. 25.) GVB sz. döntésével biztosított, és a Közgyűlés 320/2017. (X. 26.) Kgy sz. számú határozatával jóváhagyott 500.000.- Ft összeg Szombathelyi Evangélikus Egyházközség (9700 Szombathely, Körmendi út 2.), mint kút építőjének részére történő átruházását.
* Illés Károly alpolgármester úr és a Neumannos Tanulókért Alapítvány elnökének kérelme alapján a Bizottság 303/2017. (X. 05.) GVB. sz. döntésében meghatározott 400.000.- Ft felhasználását a támogatási cél változása tekintetében jóváhagyja. Az Alapítvány részére a támogatási összeget biztosítja a módosító kérelemben megadott ételkiszolgáló pult előtti tálcacsúsztató rács, hűtőszekrény, mikrohullámú sütő, és az ablakcserével összefüggő új függönykarnisok beszerzésére.

1. A Közgyűlés felhatalmazza a polgármestert a támogatási szerződések aláírására.
2. A Joskar-Ola Lakótelepért Alapítvány 70834-9/2016. számú Támogatási szerződéshez benyújtott, költség elszámolására vonatkozó előterjesztést a Közgyűlés megtárgyalta, a Gazdasági és Városstratégiai Bizottság 402/2017. (XII. 11. ) GVB számú döntése alapján, az Alapítvány elszámolását elfogadja.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(a végrehajtásért: Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője)

**Határidő:** azonnal